LENNUBAASI (LB)
STANDARDNE TEGEVUSJUHEND (STJ)
Nr LB-OAF-P1-3203-4
(Ämari Air Base Standard Operating Procedures)

Ehitustööde ohutus lennuvälja liiklusalas ja selle vahetus läheduses
		
Valdkond:
OPS(AIRFIELD)	STJ eest vastutav:
Õhuväe staabi logistikaosakond (A4)	Kinnitaja ja käskkirja nr:
LBÜ kk nr 837	Kuupäev:
13.05.2024	
STJ kasutajad:
Objektijuht/ peatöövõtja/ ehitaja
Õhuväe staabi logistikaosakond (A4)
Õhuväe toetuseskadrill
Lennuväljaeskadrill	STJ koostaja:
K. Gutmann
M. Teder	Lehtede arv:
5	

1.	Eesmärk
Juhend sätestab lisaks Vabariigi Valitsuse 8. detsembri 1999 määrusele nr 377 „Töötervishoiu ja tööohutuse nõuded ehituses“ erinõuded lennuohutuse tagamiseks ehitus- ja hooldustööde planeerimiseks ning teostamiseks Ämari linnaku territooriumil asuva lennuvälja liiklusalal või selle vahetus läheduses.

2.	Mõisted ja lühendid
A4	Õhuväe staabi tagalaosakond.	
Ehitaja	Objektil töötav ehitustööline.	
Ehitusplats	Piiratud maa-ala/plats, kuhu rajatakse ehitis ja/või kus tehakse ehitustöid ning kus töötavad samal ajal või järjestikku peatöövõtja või tema alltöövõtjate töötajad/ehitajad ja/või kaitseväe teenistujad ja/või füüsilisest isikust ettevõtjad (FIE).	
FOD	Võõrobjekt (Foreign object damage) – aine, ese või praht, mis võib kahjustada lennukeid, seadmeid, lennuvälja või tekitada vigastusi inimestele.	
ILS kriitiline ja tundlik ala, P.A.P.I tundlik ja kriitiline ala, VORTAC tundlik ja kriitiline ala ja lähenemistulede kriitiline ala	Instrumentaalse maandumissüsteemi raadionavigatsioonilise kompleksi ala, milles viibimine on lubatud ainult TORNi loal.	
Lennuväli	Teatud maa- või vee-ala koos ehitiste, seadmete ja varustusega, mis on ette nähtud õhusõidukite saabumiseks, väljumiseks ja maal või veel liikumiseks.	
Lennuvälja liiklusala	Õhusõidukite stardiks, maandumiseks ja ruleerimiseks ettenähtud lennuvälja osa, mis koosneb manööverdusalast ja perroonist.	
Lennuohutusohvitser	Teostab lennuohutuse järelevalvet.	
Linnak	Alaliste ülesannete täitmiseks rajatud või kasutusele võtud ehitiste kompleks.	
Objekt või ehitusobjekt	Rajatav/ehitatav ehitis (hoone või rajatis).	
Objekti või ehitusobjekti vastutav	Peatööettevõtja poolt määratud ehitustegevuse eest vastutav isik.	
Peatöövõtja	Ehitusettevõtja, RKIK projekti juht või kaitseväe teenistuja, keda on määratud juhtima ja korraldama ehitustöid ehitusplatsil.	
Rajameister	Isik, kes teostab lennuvälja liiklusala kontrollülevaatust ja vastutab selle korrasoleku eest (24/7 teenistus).	
Takistuste piirangupind	Pind, mille suhtes korraldatakse õhuruumi ulatuvate objektide kohta kehtestatud piiranguid.	
TORN	Lähilennujuhtimisüksus.	
Ämari linnaku korrapidaja	24/7 operatsioonide eest vastutav kontaktisik.	

3.	Vastutusvaldkonnad
Ametikoht	Vastutuse kirjeldus	
Õhuväe staabi logistikaosakonna ülem	vastutab käesoleva juhendi tutvustamise eest ehitustööde peatöövõtjale ning juhendist tulenevate nõuete järgimist.	
Lennuohutusallohvitser	viib läbi kõigile lennuvälja liiklusalas töötavatele peatöövõtja projekti ja objektijuhtidele väljaõppe vastavalt kinnitatud väljaõppeprogrammile „Ämari lennuvälja liiklusalasse pääsemise kord ja liiklemine lennuvälja liiklusalas“ (LB-C2-T38-0003).	

4.	Tegevused/operatsioonid
4.1	Kõik teostatavad ehitustööd territooriumil peavad olema eelnevalt kooskõlastatud RKIK-i taristu osakonna ehitusbürooga, linnaku ülema ja A4 ülemaga.
4.2	Nõuded lennuvälja liiklusalal või selle vahetus läheduses asuvale ehitusplatsile:
4.2.1	Ehitusplats peab olema piiratud ja selgesti märgistatud. Piiramisel ja märgistamisel ei tohi kasutada kergesti lenduvaid materjale. Piiramiseks kasutatavad materjalid ja piirde täpne asukoht kooskõlastada eelnevalt A4-ga.
4.2.2	ILS kriitilisel ja tundlikul alal, P.A.P.I tundlikul ja kriitilisel alal, VORTAC tundlikul ja kriitilisel alal ja lähenemistulede kriitilisel alal ei tohi märgistamiseks kasutada kergesti lenduvaid materjale, metallist aia elemente, metallist poste.
4.2.3	Kõik sissepääsud ehitusplatsile peavad olema märgistatud sildiga, millel on kirjas eesti ja inglise keeles. Tekst peab olema loetav 10 m kauguselt:
•	Lennuvälja liiklusala / Airfield movement area construction.
•	Ehitusplatsil viibimine lubatud ainult instrueeritud personalil / Working on a construction site is only permitted by instructed personnel.
•	Tehnikaga sisenemine ehitusplatsile ainult ehitusplatsi eest vastutava loal /Transport access to the construction site is allowed by the chief of site.
•	Iseseisvalt aktiivsele lennuvälja liiklusalale sisenemine keelatud. Vajadusel telli eskort +372 5624 4002 / Entering active airfield movement area independently is forbidden. If needed, call for escort +372 5624 4002.
4.2.4	Ehitusobjekt või ehitusplats tuleb märgistada nimetuse, tähe või numbriga, mis on eelnevalt kooskõlastatud A4-ga.
4.2.5	Ehitusplatsil peab olema määratud ehitusplatsi eest vastutav isik, kellega on võimalik kontakteeruda vastavalt vajadusele ööpäevaringselt. Andmed tuleb esitada A4 esindajale.
4.2.6	Igal ehitusplatsil peavad olema nähtaval kohal teavitustelefoni numbrid:
•	Tulekahju või õnnetusjuhtumi korral helistada Ämari linnaku korrapidajale:
	Korrapidaja: Tel: +372 717 3399
	Mob: +372 5665 0536
e-mail: lb.korrapidaja@mil.ee
•	Ohu korral lennuvälja liiklusalas olevatele õhusõidukitele helistada lennujuhi valvetelefonil +372 5621 2444.
•	Lennuvälja liiklusalal (va ehitusplats) liikumiseks võtta ühendust valves oleva rajameistriga telefonil +372 5624 4002.
•	Avariide, lekete, reostuse või erakorralise vahejuhtumi korral lennuvälja liiklusalal on ehitaja kohustatud teavitama sellest valves olevat rajameistrit telefonil +372 5624 4002.
4.2.7	Suitsetamine lennuvälja liiklusalal või selle vahetus läheduses on rangelt keelatud 
(v.a selleks ettenähtud kohas).
4.2.8	Ehitusplats peab olema heas korras ja FOD puhas. Erilist tähelepanu pöörata prügi ladustamisele, kergesti lenduvate materjalide puhul, et vältida selle lendumist lennuvälja liiklusalale. Prügi peab olema ladustatud kinnistes konteinerites. Prügikonteinerid peavad olema fikseeritud selliselt, et võimalik või prognoositud tuul neid ümber ei lükkaks.
4.2.9	Ajutiste takistuste kõrgused maapinnast (mulla, materjalide virnad jm) ei tohi ületada 1 (ühte) meetrit ja asukoht leppida kokku A4 esindajatega. Kõik ajutised takistused, mis ületavad selle kõrguse, tuleb lennuliikluse ajaks nimetatud tsoonist eemaldada.
4.2.10	Materjali ladustamine väljaspool ehitusplatsi tuleb kooskõlastada eelnevalt A4 esindajaga.
4.2.11	Kõik ehitustöölised peavad kandma kõrgnähtavusega riietuselemente (jope, vest, vöö).
4.2.12	Kõik ehitustöölised peavad kaasas kandma kuulmiskaitsevahendeid (kõrvaklapid/tropid) ning vajadusel neid kasutama. Kuulmiskaitse vahendite mittekasutamine isiklikul vastutusel.

4.3	Nõuded tehnikale
4.3.1	Nõuded lennuvälja liiklusalasse sisenevatele sõidukitele on kehtestatud kinnitatud korras "Ämari lennuvälja liiklusalasse pääsemise kord ja liiklemine lennuvälja liiklusalas" (LB-C2-T38-0003).
4.3.2	Väljaspool tööaega ja TORNi nõudmisel lennutegevuse ajal peab kogu ehitustehnika olema pargitud väljaspool ILS tundliku ja ILS kriitilist ala, P.A.P.I tundlikku ja kriitilist ala, VORTAC tundlikku ja kriitilist ala ja lähenemistulede kriitilist ala selleks ettenähtud kohale (määratakse ehitustööde alguses ja märgistatakse maastikul).
4.3.3	Ehitusplatsil kasutatav tehnika peab olema kirjeldatud koos esitatava nädalaplaaniga (võivad kehtida erinõuded tehnika kasutamiseks).

4.4	Nõuded peatöövõtjale, objekti- ja projektijuhile või ehituse koordinaatorile
4.4.1	Peatöövõtja peab läbima enne ehitustööde algust julgeolekualase briifingu. Peatöövõtja on kohustatud pärast briifingul osalemist instrueerima kõiki oma töötajaid ja alltöövõtjaid. 
4.4.2	Ehitustööde teostamisel lennuvälja liiklusalal või selle vahetus läheduses, peavad peatöövõtja, projekti- ja objektijuhid või ehituse koordinaatorid läbima väljaõppe vastavalt kinnitatud väljaõppeprogrammile "Ämari lennuvälja liiklusalasse pääsemise kord ja liiklemine lennuvälja liiklusalas" (LB-C2-T38-0003).
4.4.3	Peatöövõtja projekti- ja objektijuhid või ehituse koordinaatorid on kohustatud pärast koolituse läbimist instrueerima kõiki oma alltöövõtjaid sellises mahus, et oleks tagatud "Ämari lennuvälja liiklusalasse pääsemise kord ja liiklemine lennuvälja liiklusalas" 
(LB-C2-T38-0003) nõuete täitmine ja tagatud ohutus.
4.4.4	Töötajate allkirjadega instrueerimise leht (nimi, kuupäev, instrueerija) edastada A4 meilile a4.ehitus@mil.ee koheselt pärast igat instrueerimist.
4.4.5	Instrueerimine peab toimuma enne tööde alustamist. Instruktaaži peab uuendama 12 kuu möödumisel viimasest instrueerimisest.
4.4.6	Peatöövõtja on kohustatud vajadusel tõlkima väljaõppeprogrammi töötajale arusaadavasse keelde.
4.4.7	Väljaõppeprogrammis toodud/nõuete reeglite rikkumise korral on õigus keelata isiku sissepääs linnaku territooriumile.
4.4.8	Väljaõppeprogrammi läbinud peatöövõtjal, projekti- ja objektijuhil või ehituse koordinaatoril on õigus äärmisel vajadusel ja põhjendatult viia ühekordselt ja lühiajaliselt platsile instrueerimata alltöövõtjaid. Kohustus teavitada eelnevalt A4.
4.4.9	Peatöövõtja peab määrama ehitusplatsi eest vastutava isiku, kellega on võimalik kontakteeruda vastavalt vajadusele ööpäevaringselt.
Ehitusega seotud info esitada alljärgnevatele kontaktidele:
•	Tel: +372 717 3644
•	Mob: +372 5668 8096; +372 5782 6687
•	e-post: a4.ehitus@mil.ee
Ehitusega seotud sissepääsude ja taustakontrollide info esitada:
•	Mob: +372 5782 6687
•	e-post: a4.ehitusload@mil.ee
4.4.10	Peatöövõtja peab esitama A4 meilile a4.ehitus@mil.ee eelneva nädala neljapäevaks järgmise nädala tööplaani koos kasutatava tehnika loeteluga ning vajadusel ka taotluse töötamiseks väljaspool tööaega. Nädala tööplaan peab sisaldama:
•	Tööde teostamise ajavahemik (kuupäev, algus- ja lõpu kellaaeg).
•	Töid teostavate alltöövõtjate loetelu.
•	Tööde asukoht vastavalt kaardile (AK kaart välistatakse ehitajale dokumendihaldussüsteemis ettenähtud korras).
•	Tehnika nimetus või lühikirjeldus ning selle maksimaalne kõrgus.
•	Tehnika valgustatus (kas pimedal ajal põleb pidev punane ringsuunaline valgus mehhanismi kõrgeimas punktis).
•	Töö lühikirjeldus.
•	Muu oluline info.
•	Vastutav isik ja telefoni number.
4.4.11	Peatöövõtja peab igal hommikul enne tööde alustamist edastama täpse info planeeritud tööde ja kasutatava tehnika kohta rajameistrile.
4.4.12	Peatöövõtja kooskõlastab eelnevalt A4 esindajaga töötamise puhkepäevadel ja väljaspool linnaku tööaega.
4.4.13	Peatöövõtja vastutab kõikide juurdepääsuteede korrasoleku eest, mida ehituse käigus kasutatakse ja puhastab neid vastavalt vajadusele.
4.4.14	Peatöövõtja ehitusplatsi eest vastustav isik peab olema lennuvälja liiklusalal või selle läheduses asuval ehitusplatsil varustatud funktsioneeriva raadiojaamaga, mis on ühendatud lennubaasi sidevõrku ning hoidma kahepoolset raadiosidet TORNiga.

4.5	Side pidamine
4.5.1	Side pidamiseks TORNiga kasutatakse raadiojaama. Kasutatav raadiokanal suhtluseks on TORN.
4.5.2	Lennuvälja liiklusalal või selle vahetus läheduses oleval ehitusplatsil peab ehitusplatsi eest vastutaval olema raadiojaam pidevalt sisse lülitatud ja kuuldel ning valmis alati raadiole vastama.
4.5.3	Mürarikka tegevuse ajal peab ehitusplatsil vähemalt üks isik paiknema või kasutama raadiojaama selliselt, et oleks tagatud pidev raadioside kuuldavus ja garanteeritud vastamine.
4.5.4	Side pidamiseks Ämari linnaku korrapidajaga kasutatakse mobiiltelefoni.
4.5.5	Tööpäeva alguses teostab objekti vastutav sidekontrolli torniga ja teatab tööde alustamisest.
4.5.6	Tööpäeva lõpus teavitab objekti vastutav tööde lõpetamisest TORNi.

4.6	Üldised nõuded ohutuse tagamiseks
4.6.1	Ehitaja peab pidama kinni ohutusnõuetest vastavalt Vabariigi Valitsuse 8. detsembri 
1999. a määrus nr 377 „Töötervishoiu ja tööohutuse nõuded ehituses“ erinõuded lennuohutuse tagamiseks ehitus- ja hooldustööde planeerimiseks ning teostamiseks Ämari lennuvälja territooriumil, lennuvälja liiklusalal või selle vahetus läheduses, järgima liikluskorraldust lennubaasi territooriumil.
4.6.2	Enne õhusõiduki starti või maandumist sõltuvalt ehitaja asukohast ja tegevusest informeerib TORN vajadusel objekti vastutavat.
4.6.3	ILS tundliku ja ILS kriitilise ala, P.A.P.I tundliku ja kriitilise ala, VORTAC tundliku ja kriitilise ala ja lähenemistulede kriitilise ala vabastamise kord:
•	Objekti vastutav alustab tehnika liigutamist tundlikult ja kriitiliselt alalt välja, kokkulepitud parkimiskohta, mis on eelnevalt määratud.
•	Kui masinad on tundlikult ja kriitiliselt alalt lahkunud, kannab objekti vastutav TORNile ette ja jääb ootele.
•	Kui liiklusolukord võimaldab annab TORN loa tegevuse jätkamiseks.
•	Tehnika võib liikuda tagasi tundlikule ja kriitilisele alale ja jätkata töödega.

Ehitaja on kohustatud:
•	Kasutama juurde- ja/või ära vedudeks eelnevalt kooskõlastatud marsruute ja teid.
•	Pidama kinni kiiruspiirangutest.
•	Teavitama koheselt lennubaasi rajameistrit ja korrapidajat avariidest, leketest, reostusest või erakorralisest vahejuhtumist.
•	Suurema ohu tekkimisel (hädaolukord õhusõidukil vms olukord) ja päästetööde juhi või torni nõudmisel peab ehitaja olema valmis paiknema ümber vastavalt saadud korraldustele.
•	Teatama rajameistrile lennuvälja liiklusala läheduses niitmis- ja mullatööde teostamise aja ja koha.
•	Teatama rajameistrile heliseadmete, suurt müra tekitava tehnika, relvade ja pürotehnika kasutamise aja ja koha.

4.7	Kontroll ja järelevalve
Protseduuri täitmist jälgib A4.
Lennuohutusalast järelevalvet teostatakse vastavalt õhuväe ohutusjuhtimise käisraamatus ja 
järelevalve juhendis toodule.
Lennuvälja liiklusala seisundit ja ehituse mõjusid lennuvälja liiklusalale ja takistuste piirangupindadele jälgib rajameister.

5.	Seonduvad dokumendid
LBÜ 30.04.2019 kk nr 43 ILS/PAR/VORTAC kriitiliste ja tundlikute alade kinnitamine.
Ämari lennuvälja käsiraamat LB-OAF-P1-3200 (tingruudustiku kaart).
"Ämari lennuvälja liiklusalasse pääsemise kord ja liiklemine lennuvälja liiklusalas" 
(LB-C2-T38-0003).

6.	Lisad 
Lisa 1. Sideskeem LB-OAF-P1-3203-L1.
Lisa 2. Juhendiga tutvumise kinnitusleht LB-OAF-P1-3203-V1.

7.	Kooskõlastused
Vanemrajameister.
Lennuväljaeskadrilli ülem (LVEsk).
Õhuväe toetuseskadrilli ülem (ÕV ToEsk).
Baasikaitse eskadrilli ülem (BaKaEsk).
Lennubaasi lennuohutusohvitser.
Õhuväe staabi ohutusjuht.
Õhuväe staabi logistikaosakonna ülem (A4).
RKIK-i Lääne taristuportfellijuhiga.